Ajuntament de ... 

ORDENANÇA FISCAL NÚM. 35

TAXA PEL SUBMINISTRAMENT D’INFORMACIÓ AMBIENTAL

Article 1r.- Fonament i naturalesa

A l’empara del previst als articles 57 i 20 del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), i les disposicions addicionals primera i segona de la Llei 27/2006, de 18 de juliol, per la qual es regulen els drets d’accés a la informació, de participació pública i d’accés a la justícia en matèria de medi ambient, l’Ajuntament estableix la taxa pel subministrament d’informació ambiental, que es regirà per la present Ordenança.

Article 2n.- Fet imposable

1. El fet imposable de la taxa el constitueix la reproducció i enviament de documents per l’Ajuntament, en qualsevol suport material, amb informació ambiental disponible en fons documentals municipals, quan la sol·licitud de l'esmentada activitat no sigui voluntària o no es presti o realitzi pel sector privat.

2. No estaran subjectes a la taxa:
a) L’examen in situ de la informació sol·licitada i l’accés a qualsevol llista o registre creat i mantingut en els termes previstos a l’article 5.3.c) de la Llei 27/2006, de 18 de juliol.
b) Els subministraments d’informació ambiental realitzats entre entitats i organismes pertanyents a l’Ajuntament, així com els efectuats a entitats i òrgans d’altres Administracions Públiques, excepció feta de les entitats que integren l’Administració corporativa.
c) El lliurament de còpies de menys de 20 còpies de format DIN A4.

d) L’enviament d’informació per via telemàtica.

Article 3r.- Subjectes passius

Són subjectes passius les persones físiques i jurídiques i les entitats a què es refereix l'article 35.4 de la Llei general tributària que sol·licitin el subministrament de la informació ambiental que constitueix el fet imposable.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.
Article 5.- Beneficis fiscals

No es concedirà cap exempció ni bonificació en l’exacció de la taxa.

Article 6è.- Quota tributària
1. La quota tributària es determinarà per una quantitat fixa que s'assenyalarà segons la informació ambiental a facilitar, el seu suport i el sistema d’enviament a utilitzar, d'acord amb les tarifes següents:
	
	€

	Per cada expedient derivat de denúncies ambientals
	

	Per cada expedient d’activitats
	

	Per cada estudi de caràcter mediambiental de tot tipus en possessió del municipi (mapes acústics, estudis de mobilitat, estudis d’impacte ambiental, estudis de qualitat ambiental, agenda 21, estudis sobre la sostenibilitat urbana, etc.)
	

	Si conté cartografia
	

	Si no conté cartografia
	

	Per cada certificat o informe de dades ambientals obtingudes per anàlisi o mesuraments efectuades pel mateix Ajuntament o bé lliurades a aquest per altres entitats supramunicipals
	

	Per altres informacions mediambientals que constin a l’Ajuntament
	


Article 7è.-  Meritació
1. La taxa es merita quan es presenti la sol·licitud del subministrament de la informació ambiental, la qual no es tramitarà en tant no s’hagi acreditat el pagament corresponent.

Article 8è.- Règim de declaració i d’ingrés

1. La taxa s'exigirà en règim d'autoliquidació.

2. Procedirà la devolució de l’import de la taxa quan no es realitzi el fet imposable per causes no imputables al subjecte passiu.
Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
